My indrukke as buitelander van Trump se verhoorRhoda Kadalie. Foto: Verskaf. Na aanleiding van my rubriek op Maroela Media (25 Februarie, Trump se verhoor: wat het regtig gebeur?), vind ek as ‘n buitelander wat in die VSA woon, die hele vervolgingsage skokkend. Dit het my vertroue in die Amerikaanse regstelsel laat wankel. Om hierdie rede wil ek graag my waarnemings oor die verhoor lys. President Donald Trump. Foto: (AP Photo/Jacquelyn Martin) Die Demokrate het Trump se vervolging as uiters dringend voorgehou, maar eers 30 dae gewag alvorens hulle die aanklagte van vervolging aan die senaat gestuur het. Nadat dit voorgelê is, het hulle probeer om aan die senaat voor te skryf hoe hy die regsprosedures moet laat geskied, en geëis dat hy getuies moet roep wat die Demokrate nagelaat het om self te kontak. Pres. Donald Trump. (AP Photo/ Evan Vucci) Hierdie staatsamptenare is verklikkers, nie fluitjieblasers nie. Hulle is veronderstel om die president te dien en behaag, en nie andersom nie. Weens hierdie feit, is hulle ‘n gevaar vir die nasionale veiligheid van die Amerikaanse staat. Kortom: Amerikaanse demokrasie is geen voorbeeld vir die wêreld nie. Soos met die verhore van regter Kavanaugh, het die vervolgingsklug getoon dat die Demokratiese politieke establishment – en in sommige gevalle selfs ’n paar Republikeine, veral in Washington DC – geen respek het vir die oppergesag van die reg, die regsproses en die Grondwet in hul hebsugtige strewe na krag. Die politiek van persoonlike vernietiging is ‘n groot bedryf in die Amerikaanse politiek. Dit is kras en genadeloos.